open-index/open-wikipedia-markdown huggingface dataset:
திருப்பனையூர் சவுந்தரேஸ்வர் கோயில்

**திருப்பனையூர் சவுந்தரேஸ்வர் கோயில்** (திருப்பனையூர்) தேவாரப் பாடல் பெற்ற தலங்களில் காவிரி தென்கரைத் தலங்களில் 73ஆவது சிவத்தலமாகும்.

## அமைவிடம்
சம்பந்தர், சுந்தரர் பாடல் பெற்ற இத்தலம் திருவாரூர் மாவட்டத்தில், நன்னிலம் வட்டத்தில் அமைந்துள்ளது. இத்தலத்தில் சுந்தரருக்கு இறைவன் நடனக் காட்சியருளினார் என்பது தொன்நம்பிக்கை.

## அமைப்பு
left|100x150px|thumb|மூலவர் விமானம்
left|100x150px|thumb|கோயில் எதிரில் குளம்

ராஜகோபுரம் இல்லை. கோயில் வாயில் முகப்பு கிழக்கு நோக்கியுள்ளது. அந்த வாயிலைக் கடந்து உள்ளே செல்லும்போது மற்றொரு வாயில் உள்ளது. இரு வாயில்களுக்கிடையே பெரியநாயகி அம்மன் சன்னதி உள்ளது. அம்மன் சன்னதியில் விநாயகர் உள்ளார்.  இரண்டாவது வாயிலைக் கடந்து உள்ளே செல்லும்போது பலிபீடமும், நந்தி மண்டபமும் உள்ளன.  அருகே தல மரமான பனை மரம் உள்ளது. அடுத்து உள்ள கருவறையில் மூலவர் சௌந்தரேஸ்வரர் உள்ளார். அவருக்கு முன்பாக நந்தியும், பலி பீடமும் உள்ளன. கோஷ்டத்தில் பராசர முனிவர், தட்சிணாமூர்த்தி, விஷ்ணு, துர்க்கை ஆகியோர் உள்ளனர். திருச்சுற்றில் மாற்றுரைத்த விநாயகர் சன்னதி உள்ளது. அடுத்து வள்ளி தெய்வானையுடன் சுப்பிரமணியர், மகாலட்சுமி ஆகியோர் உள்ளனர். அடுத்து சண்டிகேஸ்வரர் சன்னதியும், தாலவனேஸ்வரர் சன்னதியும் உள்ளன.  பனை மரத்தை தலமரமாகக் கொண்ட ஊர்களாக வன்பார்த்தான் பனங்காட்டூர், திருப்பனந்தாள், திருப்பனையூர், திருவோத்தூர், புறவார் பனங்காட்டூர் என்ற ஐந்து ஊர்களும் அமையும். அவை பஞ்சதல சேத்திரங்கள் எனப்படுகின்றன. கோயிலுக்கு முன்பாக குளம் உள்ளது.

## வழிபட்டோர்
சப்த ரிஷிகள், பராசர முனிவர், மகாலட்சுமி, கரிகாற்சோழன் ஆகியோர் வழிபட்ட திருத்தலம்.

## துணையிருந்த விநாயகர்
தந்தையை இழந்த கரிகாற்சோழனுடன் தாயார்(அரசி), அரசைக் கைப்பற்ற முயன்றோரிடமிருந்து மறைந்து இங்கிருந்த இத்தல விநாயகரின் துணையுடன் எட்டு ஆண்டுகள் கழித்ததால் இவருக்கு ’துணையிருந்த விநாயகர்’ என்ற பெயர் ஏற்பட்டது.

## மற்றொரு பனையூர்
காஞ்சிபுரம் மாவட்டத்தில் வேறொரு ஊரும் பனையூர் என்ற பெயரில் உள்ளது.  சென்னையிலிருந்து பாண்டிச்சேரிக்கு செல்லும் வழியில் அமைந்துள்ள காரணத்தினாலேயே இந்த ஊர் மிகவும் பிரபலமடைந்து வருகின்றது. சென்னையிலிருந்து 25 கி மீ. தொலைவிலும், திருவான்மியூரிலிருந்து 10 கி.மீ. தொலைவிலும் அமைந்துள்ளது. அக்காலத்தில் மக்கள் பொதுவாக நால்வகை நிலங்களில் வாழ்ந்து வந்தாலும் மருதநிலமே மக்கள் வாழ்வதற்கு ஏற்ற இடமாக அமைந்தது. பனையூர் என்பதில் ஊர் என்பது மருதநிலம் என்பதைத்தான் குறிக்கும். மறப்பெயர், மாப்பெயர் என்று எல்லாவகைப் பெயர்களிலும் ஊர் என்பது சேர்ந்து கூறுவது தமிழகத்தில் வழக்கமாயிற்று. மருத மரத்தினை அடிப்படையாகக் கொண்ட ஊர் மருதூர், நாவல் மரத்தினை அடிப்படையாகக் கொண்ட ஊர் நாவலூர், அதேபோல் பனை மரங்களை அடிப்படையாகக் கொண்ட ஊர் பனையூர் என்று அழைக்கப்பட்டது.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

* GeoHack - திருப்பனையூர் சவுந்தரேஸ்வரர் கோயில்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:காவேரி தென்கரை சிவன் கோயில்கள்
சியாம் செல்வதுரை

thumb|சியாம் செல்வதுரை (2011)
**சியாம் செல்வதுரை** (பி. 1965) கனேடிய எழுத்தாளர். இவருடைய *ஃபன்னி போய்* (Funny Boy, 1994) நாவலுக்கு கனேடிய விருதான *Books in Canada First Novel Award* கிடைத்தது. இவரது அடுத்த நாவல் *சினமன் கார்டன்ஸ்* (Cinnamon Gardens, 1998).

இவர் கொழும்பு, இலங்கையில் பிறந்தவர். தமிழ் மற்றும் சிங்கள குடும்பப் பின்னணியைச் சேர்ந்தவர். கிறிஸ்தவ சமயத்தைச் சேர்ந்தவர். சமபால் உறவுக்காரர்.

1983-இல் கொழும்பில் நடந்த கலவரங்களைத் தொடர்ந்து குடும்பத்தோடு கனடாவுக்குப் புலம்பெயர்ந்தவர். யோர்க் பல்கலைக்கழகத்தில் B.F.A. பட்டம் பெற்றிருக்கிறார். இவர் தற்போது டொராண்டோவில் வசித்து வருகிறார்.

## விருதுகள்
**Funny Boy*
**Lambda Literary Award for Best Gay Male Novel
**Smithbooks/Books in Canada First Novel Award for 1994
**Swimming in the Monsoon Sea*
**Lambda Literary Award in the Children's and Youth Literature category in 2006

## மேற்கோள்கள்

பகுப்பு:கனேடியத் தமிழ் எழுத்தாளர்கள்
பகுப்பு:1965 பிறப்புகள்
பகுப்பு:தமிழ் ந.ந.ஈ.தி எழுத்தாளர்கள்
பகுப்பு:வாழும் மக்கள்
பகுப்பு:கலா கீர்த்தி
பகுப்பு:கனடிய இலங்கைத் தமிழ் வம்சாவளி மக்கள்
தலைச்சங்கம்

**தலைச்சங்கம்** (முதற்சங்கம்) (பொ.ஊ.மு. 7000) ஆண்டளவில் நடந்ததெனக் கருத இடம் தருமாறு இறையனார் அகப்பொருள் உரையில் சில கருத்துகள் உள்ளன. தென்மதுரையில் தலைச்சங்கம் இருந்தது அங்கு *விரிசடைக் கடவுள்* ஆதி சிவனே தலைச்சங்கத்திற்குத் தலைவனாக இருந்தார் என்றும் குறிப்பிடப்பட்டுள்ளது. 4440 ஆண்டுகள் இச்சங்கம் நிலைத்திருந்ததாகவும், 4449 புலவர்கள் இருந்து தமிழாய்ந்ததாகவும் சொல்லப்பட்டுள்ளது. அகத்தியர் எழுதிய அகத்தியம் தலைச்சங்கத்தில் அரங்கேறியது என்பது பொதுவாக நிலவும் கருத்து. தமிழ் முதல் தலைச்சங்கம் சிவன் தான் உருவாக்கிணார். 

தென்மதுரையில் பாண்டியர்களின் ஆட்சி நிலவியிருந்தது அங்கு 89 அரசர்கள் தென்குமரியை ஆண்டார்கள்.

## இக்காலத்து நூற்கள்
* முதுநாரை
* முதுகுருகு
* பரிபாடல்
* அகத்தியம்

## அழிவு
பஃறுளி ஆறும் பன்மலை அடுக்கும் முதற் கடற்கோளால் அழிவுற்றன. கடல் கோள் (பொ.ஊ.மு. 2387) நிகழ்ந்தது என்பர்.

## சான்றுகள்
இக்கருத்துகளின் உண்மையை உறுதி செய்ய தமிழ் இலக்கியத்தில் கூறப்பட்டுள்ள ஒரு சில செய்திகளைத் தவிர்த்து வேறு தொல்லியல் உறுபகரும் சான்றுகள் ஏதும் கிடைக்கவில்லை.

## மேற்கோள்கள்

## உசாத்துணைகள்
*தே. ப. சின்னசாமி (ப - 18,21),பெருமைமிகு பாண்டியர்களின் வீர வரலாறு,(2001).

பகுப்பு:தலைச்சங்கம்
பகுப்பு:குமரிக்கண்டம்
டப்பாங் கூத்து

**டப்பாங் கூத்து** இசையும் ஆட்டமும் கலந்த தமிழர் நாட்டார் கலை வடிவங்களில் ஒன்றாகும்.  இறப்பு வீடுகளில் இது வழங்கப்பட்டு வந்தாலும் இன்று இது ஒரு பரவலர் ஆட்டமும் இசையாகவும் மருவியுள்ளது.  தமிழ் சினிமாவிலும் இது பிரபலமாக இருக்கின்றது.  

## வெளி இணைப்புகள்
* http://video.google.ca/videoplay?docid=-4905360709211298202&q=tamil+folk+music  dapaanguthu 

பகுப்பு:இசை வகைகள்
பகுப்பு:கூத்து
நகர்ப்புறக் கலைகள்

தற்காலத்தில் இடம்பெற்றுவரும் துரித நகரமயமாக்கலும், நகர்ச்சூழலும் பல புதிய கலைகளை தோற்றுவித்தும், பழைய கலைகளுக்கு புது வடிவங்கள் கொடுத்தும், பிற பல கலைகளை மீளுருவாக்கமும் செய்தும் வருகின்றது.  இப்படி நகரத்தவர்களால் நகர்ச்சூழலில் முக்கியத்துவம் பெறும் கலைகளை **நகர்ப்புறக் கலைகள்** எனலாம்.  இவற்றை கிராமத்து சூழலோ அமைந்த கலைகளோடு ஒப்பிட்டு ஆயலாம்.  நகரத்தில் இருக்கும் மனிதன் அன்னியப்பட்டு இருக்கின்றான் என்ற கருத்துக்கோட்பாட்டுக்கு இந்த கலைகள் ஒரு மறுப்பாக அமைகின்றன.  

## நகர்ப்புறக் கலைகள் பட்டியல்
* :en:Capoeira
* தாண்டோட்டம் (பர்க்கூர்)
* சுவரோவியம் - :en:Graffiti
* :en:Robot-sumo, :en:Robot competition
* தடை ஆட்டம்
* :en:Skateboarding, :en:Roller skating

## வெளி இணைப்புகள்

பகுப்பு:கலை தொடர்பான பட்டியல்கள்
பகுப்பு:நகர்ப்புறக் கலைகள்
நிலப்படவரைவியல்

upright=1.5|thumb|14 ஆம் நூற்றாண்டின் இரண்டாம் காலண்டுப் பகுதியைச் சேர்ந்த, மத்திய தரைக் கடல் பகுதியின் வழிகாணல் வரைபடம். காங்கிரசு நூலகத்திலுள்ள நிலப்படங்களில் மிகப் பழைய மூலப் படி இதுவாகும்.
**நிலப்படவரைவியல்** என்பது, நிலப்படங்கள் தயாரிப்பது தொடர்பான ஆய்வு மற்றும் செயற்பாடுகளுக்கான துறையைக் குறிக்கும். முற்காலத்தில் நிலப்படங்கள் பேனாக்களையும், காகிதங்களையும் பயன்படுத்தியே தயாரிக்கப்பட்டன,ஆனால் கணினித்துறையின் வளர்ச்சியுடன் நிலப்படவரைவியலில் புரட்சிகரமான மாற்றங்கள் ஏற்பட்டுள்ளன. தற்காலத்தில் வணிகத்தரம் கொண்ட நிலப்படங்கள் பெரும்பாலும் நிலப்படம்வரையும் மென்பொருட்கள் மூலமே உருவாக்கப்படுகின்றன. இவை, கணினி உதவி வரைதல் (CAD) மென்பொருள், புவியியல் தகவல் முறைமை (GIS), சிறப்பு நிலப்பட வரைதல் மென்பொருள் ஆகிய வகைகளுள் ஒன்றைச் சேர்ந்தவையாக இருக்கின்றன.

நிலப்படங்கள், இடஞ்சார் தரவுகளுக்கான கட்புலன் கருவிகளாக (visualization tools) இருக்கின்றன. இடஞ்சார் தரவுகள், அளத்தல் மூலம் பெறப்பட்டுத் தகவல்தளங்களில் சேமிக்கப்படலாம். இவற்றைப் பின்னர் பல்வேறுபட்ட நோக்கங்களுக்காக அங்கிருந்து பெற்றுக்கொள்ளமுடியும். இந்தத் துறையின் இன்றைய போக்கு, முன்னைய *அனலாக்* முறையிலிருந்து, கூடிய இயங்கியல் தன்மைகள் கொண்டதும், ஊடுதொடர்பாடல் வசதிகளை வழங்கக்கூடியதும், *எண்ணிம* முறைகள் மூலம் கட்டுப்படுத்தக்கூடியதுமான வழிமுறைகளை நோக்கிச் செல்கின்றது.

உலகம் அளக்கப்படக் கூடியது மற்றும் அதன்மூலம், நம்பத்தகுந்தவகையில் மெய்யான உலகைப் பிரதிநிதித்துவப் படுத்தலாம் என்ற கருத்துக்களின் அடிப்படையிலேயே நிலப்படவரைவியல் வழிமுறைகள் தங்கியுள்ளன. நிலப்பட ஆக்கம், உயர்தரத்திலான திறமைகளையும், மனப்பாங்கையும் வேண்டிநிற்கிறது. புவியியல் தோற்றப்பாடுகள் தொடர்பான குறியீடுகளின் பயன்பாட்டிலும், குறுக்கப்பட்ட அளவில், பண்பியல் அடிப்படையில் உலகைப் பார்த்துச் செயல்படுவதிலும் இவ்வாறான திறமைகள் தேவைப்படுகின்றன.
புவியியல் தகவல் முறைமை

**புவியியல் தகவல் முறைமை** (GIS) என்பது, தகவல்களையும், இடஞ்சார் முறையில் புவியுடன் தொடர்பு குறிக்கத்தக்க வேறு தொடர்பான விடயங்களையும் பெறுதல், சேமித்தல், பகுத்தாய்தல், மேலாண்மை செய்தல் போன்றவற்றை உள்ளடக்கிய ஒரு முறைமை ஆகும். உண்மையில், இது, புவியியல் ரீதியில் தொடர்பு குறிக்கத்தக்க தகவல்களை ஒருங்கிணைக்கவும், சேமிக்கவும், தொகுக்கவும், பகுத்தாயவும், பகிர்ந்து கொள்ளவும், காட்சிப்படுத்தவும் வல்லமை கொண்ட ஒரு கணினி முறைமை ஆகும். பொதுவான நோக்கில், புவியியல் தகவல் முறைமை என்பது, பயனர்கள், தாங்கள் உருவாக்கிய தேடல்கள் போன்றவை மூலம் கணினியுடன் ஊடுதொடர்பாடல்களைப் பேணவும், இடஞ்சார் தகவல்களைப் பகுப்பாய்வு செய்யவும், தரவுகளைத் தொகுக்கவும், இத்தகைய செயற்பாடுகளின் விளைவுகளைச் சமர்ப்பிக்கவும் இடந்தரக்கூடிய ஒரு சாதனமாகப் பயன்படக்கூடியது. இந்த முறைமைக்கு அடிப்படையாக உள்ளது, புவியியல்சார் தகவல் அறிவியல் (Geographic information science) என்னும் அறிவியல் துறையாகும். இது பல பல்கலைக் கழகங்களில் பட்டப்படிப்புக்கான ஒரு துறையாக உள்ளது.

## பயன்பாடுகள்

புவியியல்சார் தகவல் முறைமைத் தொழில்நுட்பத்தைப் பல்வேறு துறைகளிலே பயன்படுத்திக் கொள்ள முடியும். அறிவியல் ஆராய்ச்சி, வள மேலாண்மை, சொத்து மேலாண்மை, சூழல்சார் தாக்க மதிப்பீடு (Environmental Impact Assessment), நகர்ப்புறத் திட்டமிடல், நிலப்படவரைவியல், குற்றவியல், வரலாறு, விற்பனை, சந்தைப்படுத்தல் மற்றும் கண்ணிவெடி நடவடிக்கை  போன்ற துறைகளில் இது பெரிதும் பயன்படக்கூடியது. எடுத்துக்காட்டாக, இயற்கை அழிவுகளின்போது, அவசரகால உதவிகள் அணுகுவதற்கான கால அவகாசங்களை இலகுவில் கணிப்பதற்கு, அவசரகாலத் திட்டமிடுபவர்களுக்கு இது உதவும். சூழல் மாசடைதல் தடுப்பு நடவடிக்கைகளில் ஈடுபடுவதற்கான இடங்களைத் தெரிவு செய்வதிலும் புவியியல்சார் தகவல் முறைமைத் தொழில்நுட்பம் பங்காற்ற முடியும். புதிய வாடிக்கையாளர்களை அடையாளம் கண்டு, அவற்றின்மூலம் ஏற்படும் சந்தை விரிவாக்கத்தினால் ஏற்படக்கூடிய விற்பனை வளர்ச்சிகளைக் கண்டறிவதற்கும் இம் முறைமையினை நிறுவனங்கள் பயன்படுத்திக் கொள்ளலாம்.

## இதையும் பார்க்க
குவான்டம் ஜிஸ்

## உசாத்துணைகள்




பகுப்பு:தகவல் தொழில்நுட்பம்
புவியியல்சார் தகவல் அறிவியல்

**புவியியல்சார் தகவல் அறிவியல்** என்பது, புவியியல் தகவல் முறைமையின் உருவாக்கம், பயன்பாடு போன்றவற்றுக்கு அடிப்படையாகவுள்ள கல்விசார் கோட்பாடு ஆகும். இது எவ்வாறு புவியியல் தகவல் முறைமை செயற்படுகின்றது, அதற்கான வன்பொருட்கள், மென்பொருட்கள், இடஞ்சார் தரவுகள் போன்ற விடயங்களைக் கையாளுகின்றது.

பகுப்பு:தகவல் தொழில்நுட்பம்
பகுப்பு:தகவல் அறிவியல்
அ. சிவானந்தன்

**அம்பலவாணர் சிவானந்தன்** (*Ambalavaner Sivanandan*, 20 டிசம்பர் 1923 – 3 சனவரி 2018) இலங்கைத் தமிழ் ஆங்கில எழுத்தாளரும், சமூக, அரசியல் செயற்பாட்டாளரும் ஆவார். இவர் இலண்டனில் இயங்கும் "இன உணர்வுகளுக்கான கல்வி நிலையம்" (*Institute of Race Relations*) என்னும் தனியார் கல்வி அறக்கட்டளையின் இயக்குநராகப் பணியாற்றியவர். இந்த அறக்கட்டளை "இனமும், வகுப்பும்" (*Race and Class*) என்னும் காலாண்டிதழை வெளியிட்டு வந்தது. இவர் சில புதினங்களையும், சிறுகதைகளையும் எழுதியுள்ளார். இவர் எழுதிய முதலாவது புதினம் *When Memory Dies* 1998 ஆம் ஆண்டின் பொதுநலவாய எழுத்தாளர்களுக்கான பரிசைப் பெற்றது. இலங்கையில் பிறந்த இவர் 1958 இனக்கலவவரத்தை அடுத்து புலம் பெயர்ந்து இலண்டனில் வசித்து வந்தார்.

## வாழ்க்கைக் குறிப்பு
யாழ்ப்பாண மாவட்டம், சண்டிலிப்பாயைப் பிறப்பிடமாகக் கொண்ட அஞ்சல் அலுவலர் அம்பலவாணர் என்பவருக்குப் பிறந்தவர் சிவானந்தன். கொழும்பு புனித யோசப்பு கல்லூரியில் கல்வி கற்றார். இங்கு இவர் தமிழ் மொழியுடன் ஜே. பி. டி சில்வா என்னும் ஆங்கில ஆசிரியரிடம் ஆங்கில இலக்கியமும் கற்றுத் தேர்ந்தார். பின்னர் இலங்கைப் பல்கலைக்கழகத்தில் சேர்ந்து 1945 இல் பொருளியலில் பட்டம் பெற்றார். பட்டப் படிப்பை முடித்து மலையகத்தில் ஆசிரியராகப் பணியாற்றினார். பின்னர் இலங்கை வங்கியில் இணைந்து வங்கி முகாமையாளரானார்.

1958 இனக்கலவவரத்தால் பாதிக்கப்பட்டு இலண்டனுக்குப் புலம் பெயர்ந்தார். அங்கு மிடில்செக்சு நகர நூலகங்களில் பணியாற்றினார். இறுதியில் மத்திய லண்டன் "இன உணர்வுகளுக்கான கல்வி நிலையத்தில்" (IRR) பிரதம நூலகராகப் பணியாற்றினார். இவரது உழைப்பால் நிறுவப்பட்ட இந்நூல் நிலையம் 2006 இல் வாரிக் பல்கலைக்கழக நூலகத்திற்கு இடம் மாற்றப்பட்டது. இது இப்போது "சிவானந்தன் சேகரிப்பு" என அழைக்கப்படுகிறது.

## மேற்கோள்கள்

## வெளி இணைப்புகள்
* Institute of Race Relations website
* Race & Class, Sage journals 
* "Interview with local activist", For Birmingham Black History Month, Raj Pal, 21 September 2000. 
* Louis Kushnick and Paul Grant, "Catching History on the Wing: A Sivanandan as Activist, Teacher, and Rebel", in *Against the Odds: Scholars who Challenged Racism in the Twentieth Century*, eds. Benjamin P. Bowser and Louis Kushnick, University of Massachusetts Press, 2002.
* Interview of Dr Sivanandan  by Ahilan Kadirgamar, 2009, for *Lines*, Canada, 
* "An Island Tragedy: Buddhist ethnic cleansing in Sri Lanka", *New Left Review*, November/December 2009,
*

பகுப்பு:1923 பிறப்புகள்
பகுப்பு:2018 இறப்புகள்
பகுப்பு:கொழும்பு மாவட்ட நபர்கள்
பகுப்பு:ஈழத்து எழுத்தாளர்கள்
பகுப்பு:யாழ்ப்பாண மாவட்ட மக்கள்
பகுப்பு:தமிழ் மக்கள்
பகுப்பு:புதின எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:பிரித்தானிய எழுத்தாளர்கள்
தமிழர் நாடகக் கலை

தமிழர் மரபில் தோன்றி வளர்ந்து நிலைபெற்று நிற்கும் நாடகக்கலையை தமிழர் நாடகக்கலை எனலாம்.  தமிழ் மரபில் கதை தழுவிவரும் ஆட்டத்தைக் கூத்து என்பர்.  வசனத்தில் பெரும்பாலும் அமைவதை நாடகம் என்பர்.  கூத்தும் நாடகமும் நெருக்கமுடைய கலைகள்.  இவை தமிழர் சூழமைவு கதைகளையும், அழகியலையும், கலைநுட்பத்தையும் வெளிப்படுத்துகின்றன.

## வரலாறு
*முதன்மைக் கட்டுரை* *[[தமிழ் நாடக வரலாறு]]*

இயல், இசை, நாடகம் என்று முத்தமிழ்களில் ஒன்றாக நாடகத்தை முன்னிறுத்தி தொன்று தொட்டு தமிழர் நாடகக்கலையில் ஈடுபட்டு வருகின்றனர்.  தொல்காப்பியம், சிலப்பதிகாரம் போன்ற நூல்களில் நாடகம் பற்றி பல குறிப்புகள் உண்டு.  எடுத்துக்காட்டாக சிலப்பதிகாரத்தில் தரப்பட்டிருக்கும் நாடக அரங்கம் பற்றிய குறிப்பு பின்வருமாறு:  இக்குறிப்பு தமிழர் அன்றே நாடகத்தின் பல கூறுகளை கவனித்து நாடகம் போட்டதைக் குறிக்கலாம்.

## ஈழத்தமிழ் நாடகங்கள்
*முதன்மைக் கட்டுரை: [[ஈழத்தமிழ் நாடகங்கள்]]*

ஈழத்துத் தமிழ் நாடகங்களை மரபுவழி நாடகங்கள், நவீன நாடகங்கள் என்ற இரு பெரும் பிரிவுகளுக்குள் அடக்கலாம். பண்டைய கூத்து முறைப்படி அமைந்த நாடகங்களே மரபு வழி நாடகங்களாகும். ஆங்கிலேயர் வருகையின் பின்னர் வந்து புகுந்த வசனம் பேசி நடிக்கும் நாடகங்களும் அதையொட்டிப் பின்னர் எழுந்த நவீன பாணி நாடகளும் நவீன நாடகங்களாகும்.

## மேற்கோள்கள்


## வெளி இணைப்புகள்
* காயாத கானகத்தே - பிபிசி தமிழோசை
* நாடகம் நான்கு - சி.மௌனகுரு, நா.சுந்தரலிங்கம், இ.முருகையன், இ.சிவானந்தன் 
* http://www.youtube.com/watch?v=xf6S4FuF4Xk&mode=related&search= Kalki Y2k_ NRI

பகுப்பு:நாடகம்
பகுப்பு:தமிழ் நாடகம்
கா. கைலாசநாதக் குருக்கள்

**கா. கைலாசநாதக் குருக்கள்** (K. Kailasanatha Kurukkal **பி:** ஆகத்து 15, 1921 - **இ:** ஆகத்து 8, 2000) இலங்கையைச் சேர்ந்த ஆய்வாளர், பேராசிரியர். 
thumb|right|யாழ். பல்கலைக்கழகத்தில் கா. கைலாசநாதக் குருக்கள்

## கல்வி
ஆரம்ப கல்வியை யாழ்ப்பாணம் நல்லூர் மங்கையர்க்கரசி வித்தியாசாலையிலும், இடைநிலைக் கல்வியை யாழ். பரமேசுவராக் கல்லூரியிலும் கற்றார். பின்னர் பேராதனை இலங்கைப் பல்கலைக் கழகத்தில் 1948 ஆம் ஆண்டு சமஸ்கிருதத்தில் முதுமாணி பட்டம் பெற்றார். பின்னர் பூனா பல்கலைக்கழகத்தில் இதிகாச புராணங்களிற் காணப்படும் சைவம் பற்றியும், தென்பாரதத்திலும் இலங்கையிலும் நிகழும் சைவக் கிரியைகள் பற்றியும் ஆய்வு செய்து கலாநிதிப் பட்டம் (முனைவர்) பெற்றார்.ஆங்கிலம், தமிழ், இலத்தீன், பாளி, வடமொழி ஆகியவற்றில் புலமை மிக்கவர். செருமன், பிரெஞ்சு மொழிகள் தெரிந்தவர்.

## பேராசிரியராக
இவர் கொழும்புப் பல்கலைக்கழகம், பேராதனைப் பல்கலைக்கழகம்  ஆகியவற்றில் சமஸ்கிருத விரிவுரையாளராகப் பணியாற்றினார். யாழ்ப்பாணப் பல்கலைக்கழகம் நிறுவப்பட்டபோது இவர் அதன் இந்து பண்பாட்டுத் துறையின் முதலாவது தலைவராக நியமிக்கப் பட்டார். மேலும் கலைத்துறையின் இணைத் தலைவராக சூன் 1976 தொடக்கம் டிசம்பர் 1978 வரை பணியாற்றினார். அத்துடன் யாழ் பல்கலைக் கழகத்துடன் இணைக்கப்பட்ட இராமநாதன் நுண்கலை அகாதமியின் தலைவராகவும் நியமிக்கப் பட்டார்.
யாழ்ப்பாணம் பல்கலைக்கழகம் இவரை வாழ்நாள் பேராசிரியராக நியமித்தது. யாழ் பல்கலைக் கழகத்தால் அவ்வாறு முதன்முதலாக நியமிக்கப்பட்டவர் இவரே.
பேராதனைப் பல்கலைக் கழகத்தில் குறிஞ்சிக் குமரன் கோவில் எழுப்பப் பட்டதற்கு இவரே உந்துசக்தியாக விளங்கினார்.

## விருதுகள்
* 1982 ஆம் ஆண்டு கொழும்பு கலை இலக்கிய பத்திரிகை நண்பர்கள் இவரின் கலை, இலக்கிய சேவைகளையும் சைவ மதத்திற்கு இவர் ஆற்றிய தொண்டையும் கெளரவித்து மணிவிழா எடுத்தனர்.
* 1993 ஆம் ஆண்டு இலங்கை அரசாங்க இந்து சமய, பண்பாட்டு அலுவல்கள் அமைச்சு *வேதாகம மாமணி* என்ற விருதை வழங்கியது.
* 1998 ஆம் ஆண்டு யாழ்ப்பாணம் பல்கலைக் கழகம் கெளரவ இலக்கிய கலாநிதி (D.Litt.) பட்டம் வழங்கியது.

## இவரது நூல்கள்
* *சம்ஸ்கிருத இலகுபோதம்*
* *வடமொழி இலக்கிய வரலாறு* - இலங்கை சாகித்திய அகாதமி விருது பெற்றது.
* சைவத் திருக்கோயிற் கிரியைநெறி*
* *இந்துப் பண்பாடு சில சிந்தனைகள்''

## இறப்பு
ஆகத்து 8, 2000ல் ஆத்திரேலியா விக்டோரியா மாகாணத்தில் காலமானார்.

## மேற்கோள்கள்

## வெளி இணைப்புகள்
* (ஆங்கிலம்)
*

பகுப்பு:ஈழத்து எழுத்தாளர்கள்
பகுப்பு:யாழ்ப்பாண மாவட்ட மக்கள்
பகுப்பு:ஈழத்துத் தமிழறிஞர்கள்
பகுப்பு:தமிழறிஞர்கள்
பகுப்பு:1921 பிறப்புகள்
பகுப்பு:2000 இறப்புகள்
த. ஆனந்தகிருஷ்ணன்

**தத்பரானந்தம் ஆனந்தகிருஷ்ணன்** (*Ananda Krishnan*, 1 ஏப்ரல் 1938 – 28 நவம்பர் 2024, **A.&nbsp;K.** எனவும் **அனந்தகிருஷ்ணன்** எனவும் அழைக்கப்பட்டவர்) மலேசியத் தொழில்முனைவோர் ஆவார். இவர் *உசாகா தெகாசு* நிறுவனத்தின் நிறுவனரும் முன்னாள் தலைவரும் ஆவார்.

இவர் இறக்கும் போது, 5.1 பில்லியன் அமெரிக்க டாலர்கள் நிகர மதிப்பைக் கொண்டிருந்தார் என்று போர்ப்ஸ் கூறுகிறது, இது இவரை உலகின் 671ஆவது பணக்காரராகவும், மலேசியாவில் 3ஆவது பணக்காரராகவும் ஆக்கியது. கோலாலம்பூரில் இருக்கும் பெட்ரோனாஸ் கோபுரங்கள் எனப்படும் மாபெரும் கட்டடத்தைக் கட்டும் ஆலோசனையை அரசுக்கு வழங்கியவர் எனக் கூறப்படுகிறது. அனந்தகிருஷ்ணன் பொது வெளிப்பாட்டைத் தவிர்த்து வந்திருந்தார்.

## வாழ்க்கைக் குறிப்பு
தமிழ் மலேசியரானன ஆனந்தகிருஷ்ணன் 1938 ஆம் ஆண்டு கோலாலம்பூரில் உள்ள பிரிக்பீல்ட்ஸ் பகுதியில் யாழ்ப்பாண வம்சாவளித் தமிழ்க் குடும்பத்தில் பிறந்தவர். கோலாலம்பூர் பிரிக்பீல்ட்சில் உள்ள விவேகானந்தா தமிழ் பள்ளியில் தொடக்கக் கல்வியும், உயர்பள்ளிப் படிப்பை கோலாலம்பூரில் உள்ள விக்டோரியா கல்வியகத்திலும் பயின்றார். பிறகு பொதுநலவாய நாடுகள் கூட்டமைப்பின் கொழும்புத் திட்டத்தின் கீழ்  ஆத்திரேலியா மெல்பேர்ண் பல்கலைக்கழகத்தில் அரசியல் அறிவியல் புலத்தில் இளங்கலைப் பட்டம் பெற்றார். பட்டப்பின் படிப்பை அமெரிக்காவில் ஆர்வர்டு பல்கலைக்கழகத்தில் பயின்று 1964 இல் முதுகலை வணிக மேலாண்மை பட்டம் பெற்றார்.

அனந்தகிருஷ்ணன் பௌத்த சமயத்தைப் பின்பற்றுபவர், மனைவி மோம்வஜரோங்சே சுப்ரிந்தா சக்ரபன் தாய்லாந்து அரச குடும்பத்தைச் சேர்ந்தவர். இவர்களுக்கு மூன்று குழந்தைகள், இரண்டு மகள்கள் மற்றும் ஒரு மகன். ஒரே மகன் வென் அஜான் சிரிபான்யோ ஒரு தேரவாத பௌத்த துறவி. இவர் தனது தாயாரின் குடும்பத்தைப் பார்க்க தனது 18-ஆவது அகவையில் தாய்லாந்து சென்றவர், பௌத்த சமயத்தால் ஈர்க்கப்பட்டு தேரவாத பௌத்தத் துறவியானார்.

## வணிகம்
இவர் மலேசிய மேக்சிஸ் கம்யுநிகேசன் மற்றும் இந்திய ஏர்செல் நிறுவனங்களின் முதன்மை பங்குதாரர்

## இறப்பு
ஆனந்தகிருஷ்ணன் சுவிட்சர்லாந்தில் ஆல்ப்சில் உள்ள அவரது பண்ணை வீட்டில் 2024 நவம்பர் 28 இல் தனது 86-ஆவது அகவையில் காலமானார்.

## மேற்கோள்கள்

## வெளியிணைப்புகள்
* http://www.boi.lk/famous/Ananda.asp 

பகுப்பு:1938 பிறப்புகள்
பகுப்பு:2024 இறப்புகள்
பகுப்பு:மலேசியப் பௌத்தர்கள்
பகுப்பு:மலேசியத் தொழிலதிபர்கள்
பகுப்பு:மலேசியத் தமிழர்
பகுப்பு:இலங்கைத் தமிழ்த் தொழிலதிபர்கள்
பகுப்பு:அமெரிக்கத் தொழிலதிபர்கள்
பகுப்பு:இலங்கைத் தொழிலதிபர்கள்
பகுப்பு:மலேசியத் தமிழ் தொழிலதிபர்கள்
குத்துக்கல்

**குத்துக்கல்** (menhir) அல்லது **நெடுங்கல்** என்பது பெரிய நிலைக்குத்தாக நாட்டப்படுகின்ற தனிக் கல்லாகும். இது வரலாற்றுக்கு முற்பட்ட காலம் முதலாகவே இறந்தோருக்காக அமைக்கப்படும் நினைவுச் சின்னமாகும்.

## முக்கிய குத்துக்கற்கள்

தற்போது இருப்பவற்றுள் மிகப்பெரிய குத்துக்கல், பிரான்ஸ் நாட்டின் பிரிட்டனியில் உள்ள லோக்காமரியாக்கர் (Locmariaquer) என்னுமிடத்தில் அமைந்துள்ளது. அமைக்கப்பட்டபோது 20 மீட்டர்கள் உயரமாக இருந்திருக்கக்கூடிய இது இன்று நான்கு துண்டுகளாக உடைந்து விழுந்து கிடக்கின்றது. இதனால் இது *பெரிய உடைந்த குத்துக்கல்* எனப்படுகின்றது. முழுக்கல்லாக இருந்தபோது சுமார் 330 தொன்கள் நிறை கொண்டதாக இருந்திருக்கும் எனக் கணிக்கப்பட்டுள்ள இது, இயந்திர வலுவின் உதவியின்றி மனிதனால் நகர்த்தப்பட்ட, உலகிலேயே இரண்டாவது அதிக பாரமான பொருள் என்று கூறப்படுகின்றது.  
பிரிட்டனியில் உள்ள கர்னாக் கற்கள் (Carnac stones) எனப்படும் குத்துக்கல் தொகுதி மிகவும் பிரபலமானது. இங்கே 3000 க்கு மேற்பட்ட குத்துக்கற்கள் மூன்று பிரிவுகளாக ஒழுங்கு படுத்தப்பட்டுப் பல கிலோமீட்டர் தூரத்துக்கு வரிசையாக அடுக்கப்பட்டுள்ளன.

## குத்துகல் வழிபாடு
குத்துக்கல்லைத் தமிழகத்தில் முன்னோர்களாக நினைத்து வணங்கி வழிபட்டு வந்துள்ளனர். சேலம் நகரின் அம்மாப்பேட்டை எனுமிடத்தில் குத்துக்கல்லை கூச்சிக்கல் முனியப்பன் என்ற பெயரில் வழிபடுகின்றனர். நெல்லை மாவட்டம் சமூகரெங்கபுரம் எனும் ஊரில் உள்ள குத்துகல்லை குத்துக்கல் மாடசுவாமி என்று வழிபடுகின்றனர்.
## படக்காட்சிகள்

File:Ballinagree.jpg|upright=1.5|thumb| பெரிய குத்துக்கல், அயர்லாந்து 
File:Menir da Caramujeira - Lagoa - 22.10.2019.jpg| thumb|காராமுஜீரா குத்துக்கல், சில்வெஸ் அருங்காட்சியகம், போர்த்துக்கல் 
File:Celtic maen hir or cairn at Cwm Rhaeadr Fawr (valley near Aber Falls), Gwynedd, Wales 30.jpg|குத்துக்கல், அபெர் அருவி அருகில், வேல்ஸ் 
File:Goonhilly Downs menhir.jpg|thumb| உலர் மரக்குத்துக்கல், கூன்கில்லி டவுன்ஸ், கார்ன்வால்
File:Carnac Geant du Manio.jpg|thumb|upright|ஜியான்ட் டு மானியோ குத்துக்கல், பிரித்தானி


## இவற்றையும் பார்க்கவும்

* கல்திட்டை
* கல்பதுக்கை
* நடுகல்
* கல்குவை

## மேற்கோள்கள்

பகுப்பு:மானிடவியல்
பகுப்பு:பெருங்கற்படை சின்னங்கள்
பகுப்பு:முன்னோர் வழிபாடு
கர்னாக் கற்கள்

**கர்னாக் கற்கள்** (Carnac stones) என்பது, பிரான்ஸ், பிரிட்டனியிலுள்ள கர்னாக் என்னும் ஊரைச் சுற்றிலும் அசாதாரணமாக அடர்ந்து காணப்படுகின்ற பெருங்கற்காலக் களங்களைக் குறிக்கின்றது. இங்கே, கல்திட்டைகள், குத்துக்கற்கள் போன்ற 3000 க்கும் மேற்பட்ட வரலாற்றுக்கு முற்பட்ட பெருங்கல் சின்னங்கள் காணப்படுகின்றன. இவையனைத்தும் உள்ளூரில் கிடைக்கும் பாறைகளிலிருந்து உடைத்து எடுக்கப்பட்டு, பிரிட்டனியின் *செல்ட்டிக்*குகளுக்கு முற்பட்ட மக்களால் அமைக்கப்பட்டவை. இதுவே இத்தகையவற்றுள் உலகிலேயே மிகப்பெரிய தொகுதியாகும்.

பகுப்பு:மானிடவியல்

## மேற்கோள்கள்
நேர்மின்னி

**நேர்மின்னி** (proton, புரோத்தன்) என்பது அணுக்கருவின் உள்ளே இருக்கும் நேர்மின்மம் கொண்ட ஓர் அணுக்கூறான துகள் ஆகும். நேர்மின்னியின் மின்ம அளவானது 1.602 × 10−19 C கூலாம் ஆகும். இதுவே ஓர் அடிப்படை மின்ம அலகும் ஆகும். இதன் திணிவு (பொருண்மை) 1.672 621 71(29) × 10−27 கிலோ கிராம் (kg) ஆகும். இது ஓர் எதிர்மின்னியின் திணிவைக் காட்டிலும் 1836 மடங்கு அதிகம் ஆகும். நேர்மின்னி ஒரு உறுதியான அணுத்துகள் (துணிக்கை) எனக் செயல்முறை ஆய்வுகள் காட்டுகின்றன. இதன் அரைவாழ்வுக் காலத்தின் மிகக் குறைந்த எல்லை ஏறத்தாழ 1035 ஆண்டுகள் எனக் கணித்துள்ளனர்

எல்லா அணுக்களிலும் இந்த நேர்மின்னியானது பல்வேறு எண்ணிக்கைகளில் அணுக் கருவினுள் இருக்கும். ஹைட்ரஜன் அணுவில் ஒரே ஒரு நேர்மின்னிதான் அணுக்கருவில் இருக்கும். ஓர் அணுவின் கருவினுள் எத்தனை நேர்மின்னிகள் இருக்கின்றன என்பதே அவ் அணுவின் அணுவெண் எனப்படுவது. இருவேறு அணுக்கள் ஒரே எண்ணிக்கையில் நேர்மின்னிகள் கொண்டு இருக்கலாகாது. எனவே ஒரு பொருளானது மற்றொரு பொருளில் இருந்து வேறுபடுவது என்பது அடிப்படையில் இந்த நேர்மின்னி எண்ணிக்கையில்தான் அடங்கும். ஒரு அணுவானது தங்க அணுவா, வெள்ளி அணுவா, கரிம அணுவா என்பதெல்லாம், அவ்வணுவில் எத்தனை நேர்மின்னிகள் இருக்கின்றன என்பதைப் பொருத்தே அமையும்.

எந்த ஓர் அணுவிலும், அதிலிருக்கும் ஒவ்வொரு நேர்மின்னிக்கும் எதிராக ஒரு எதிர்மின்னி இருப்பது அடிப்படையான தேவை ஆகும். ஏனெனில் அணுக்கள் தன் இயல்பான நிலையில் மின்மம் அற்ற ஒன்றாகும். நேர்மின்னியின் நேர்மின்மமானது எதிர்மின்னியின் எதிர்மின்மத்தால் முழு ஈடாக்கி மின்மம் அற்று இருக்கும். உராய்வு அல்லது வேதியியல் வினை முதலிய எக் காரணத்தினாலும் எதிர்மின்னிகள் ஓர் அணுவில் இருந்து பிரிய நேர்ந்தால், அவ் அணுவானது மின்மமாக்கப்படும்.

நேர்மின்னி அல்லது எதிர்மின்னியின் எண்ணிக்கையைக் கொண்டு இயற்கையில் 94 வகையான வெவ்வேறு அணுக்கள் உள்ளனவென்று கண்டுள்ளனர். இவை தவிர, இன்று செயற்கையாகவும் மிகக் குறுகிய காலமே சேர்ந்திருக்கும் செயற்கை அணுக்களையும் அறிவியல் அறிஞர்கள் ஆக்கியுள்ளனர்.

## வரலாறு
thumb|ஐஸோப்ரோபனால் முகிலறையில் நேர்மின்னியைக் கண்டறிதல்.

நியூசிலாந்து நாட்டைச் சேர்ந்த எர்ணஸ்ட் ரதர்ஃவோர்டு அவர்கள் 1918ல் நேர்மின்னியைக் கண்டுபிடித்ததாகக் கொள்வர். இவர் நைட்ரஜன் வளிமத்தூடே ஆல்ஃவா கதிர்களைச் செலுத்தியபோது, வெளியேறிய கதிரில் ஹைட்ரஜன் அணுக்கான சிறப்புப் பண்புகள் இருப்பது தெரியவந்தது. இதிலிருந்து நைட்ரஜன் அணுவில் ஹைட்ரஜன் அணுவின் கரு இருத்தல் வேண்டும் என உய்த்துணர்ந்தார். எனவே, "ஹைட்ரஜன் அணுவின் அணுவெண்ணாகிய 1 (ஒன்று) என்பது ஹைட்ரஜன் அணுவில் உள்ள நேர்மின்னியின் எண்ணிக்கை, எனவே அது ஓர் அடிப்படைத் துகள்" என்றார்.

## அடிக்குறிப்புகள்


## வெளியிணைப்புகள்
* Particle Data Group

பகுப்பு:அணுவியல்
பகுப்பு:அணுக்கூற்றுத் துணிக்கைகள்
பகுப்பு:மின்னியல்
பகுப்பு:அணுக்கருவியல்
பகுப்பு:நேர்மின்னயனிகள்
பகுப்பு:பேரியான்கள்
தமிழர் குறியீடுகள்

ஒவ்வொரு இனமும், குமுகமும் (சமூகமும்) தங்களுக்குள், தங்களுடையதாகக் கருதப்படும் சில வாழ்க்கை, பண்பாட்டு அடையாளக் கூறுகள் இருக்கும். அப்படித் தமிழர்கள் தங்களுடைய அடையளக்கூறுகளாகக் கருதப்படுவவை இங்கே தமிழர் குறியீடுகள் என்று பட்டியலிடப்பட்டுள்ளது. இவை பொருள்களாவோ, கருத்தாகாவோ,  கருத்தோவியங்களாகவோ இருக்கலாம். இவற்றுள் சிலவோ பலவோ தமிழர்களுக்கு மட்டுமே உரித்தானது என்று கருத இயலாது, எனினும் தமிழர்கள் அவற்றை தம் பண்பாட்டோடு ஆழமான நெருக்கம் உடையனவாகக் கருதுகிறார்கள்.

* நிறங்கள்: பச்சை, நீலம், வெள்ளை, கறுப்பு, சிவப்பு, மஞ்சள்
* உயிரினங்கள்: மீன், புலி, யானை, பசு, மாடு, ஆடு, மான், காகம், மயில், கோழி,
* பூக்கள்: செவ்வரத்தம் பூ, தாமரைப் பூ, மல்லிகை, அந்திப் பூ
* கருவிகள்: ஏர், வேல், வில்
* இசைக்கருவிகள்: யாழ், பறை, சங்கு, வீணை
* எழுத்துக்கள்: ழ, தமிழ், ஓம்
* குத்துவிளக்கு
* கும்பிடுதல்
* கொடிகள்: மீன் கொடி, விற் கொடி, புலிக் கொடி, சூரியக் கொடி, இலை, பனைக் கொடி, நெல்
* பரதம் ஆடும் பெண்
* கை கூப்பும் பெண்
* சங்கு ஒலிக்கும் ஆண்
* கோபுரம், கோயில்,
* நடராஜர் சிலை
* குறள், வள்ளுவர்
* நூல்
* கப்பல், பாய்மரக்கப்பல்
* கும்பம்
* மாலை
* வெற்றிலை பாக்குத் தட்டம்
* கோலம்
* நிறைகுடம் (பூரணகும்பம்)
* அரசானைப் பானை, பானை
* பலசரக்குகள்: மஞ்சள், மிளகு, சுண்ணாம்பு

## தாவரங்கள்
* பனை
* நெல்
* வாழை
* தென்னை
* பூவரசு
* மா
* பலா
* வெற்றிலை

## உசாத்துணைகள்
* பக்தவத்சல பாரதி. (2005).* மானிடவியல் கோட்பாடுகள்*. புதுவை: வல்லினம் பதிப்பகம்

பகுப்பு:தமிழர் அடையாளம்
முல்லைத் தமிழர்

**முல்லைத் தமிழர்** எனப்படுவோர் முல்லைச் சூழமைவில் வசிக்கும் தமிழர்களைக் குறிக்கும். காடும் காடு சார்ந்த இடமும் முல்லை எனப்படும்.  "காடு கொன்று நாடாக்கி, குளந்தொட்டு வளம் பெருக்கிய தமிழ் மக்கள், காடுகளைக் குறிக்கும் பலவகைச் சொற்களால் ஆன பெயர்களையே பல முல்லைநிலச் சிற்றூர்களுக்கு இட்டு வழங்கினர்." 

## மேற்கோள்கள்


பகுப்பு:தமிழ்ச் சமூகம்
இந்திரன் அமிர்தநாயகம்

**இந்திரன் அமிர்தநாயகம்** (பி. 1960, கொழும்பு, இலங்கை). இவர் ஆங்கிலம், பிரெஞ்சு மற்றும் இஸ்பானிய மொழிகளில் எழுதும் கவிஞர். *கை அமிர்தநாயகத்தின்*(Guy Amirthanagam) மகன். அமெரிக்க அரசின் தூதுவரக அதிகாரியாகவும் பணியாற்றுகிறார்.

இந்திரன் அமிர்தநாயகத்தின் *The Elephants of Reckoning* 1994-இல் பற்றர்சன் கவிதைப் பரிசை (*Paterson Poetry Prize*)வென்றிருக்கிறது. *E; Infierno De los Pajaros* என்ற தலைப்பில் இவருடைய இஸ்பானியக் கவிதைத்தொகுப்பு வெளியாகியிருக்கிறது. *Ceylon R.I.P.*, இவருடைய இன்னுமொரு கவிதைத்தொகுப்பு. இவருடைய *So Beautiful* கவிதை PBS-இன் *The United States of Poetry* என்னும் தொடரில் இடம்பெற்றிருக்கிறது. ஆகஸ்ட், 1999-இல் யூனிவி்ஷன், ஒரு செய்தித்தொகுப்பில் இவருடைய ஸ்பானிஷ் கவிதைகளைப் பயன்படுத்தியிருக்கிறது.

இவைபோக, The United States of Poetry, ALOUD: Voices from the Nuyorican Cafe, The Open Boat: Poems from Asian America, The Nuyorasian Anthology, Black Lightning, Living in America, The Four Way Reader #1 ஆகிய தொகுப்புகளிலும் இவருடைய கவிதைகள் இடம்பெற்றிருக்கின்றன.

## வெளி இணைப்புகள்
* So Beautiful 
* BEATING THE DRUM, SPILLED ABROAD, UNDER THE TENT

பகுப்பு:கவிஞர்கள்
பகுப்பு:ஈழத்துக் கவிஞர்கள்
பகுப்பு:அமெரிக்கத் தமிழர்
பகுப்பு:1960 பிறப்புகள்
பகுப்பு:வாழும் மக்கள்
கோணங்கி

**கோணங்கி** ஒரு தமிழ் எழுத்தாளர் ஆவார். இவரது இயற்பெயர் இளங்கோ.

## வாழ்க்கைக் குறிப்பு
1958-ஆம் ஆண்டில் நென்மேனி மேட்டுப்பட்டி என்னும் கிராமத்தில் பிறந்தவர். சுதந்திரப் போராட்ட வீரரான மதுரகவி பாஸ்கர தாஸ் இவரது தாய்வழி தாத்தா ஆவார். இவர் எம். எஸ். சண்முகம், சரஸ்வதி இணையருக்கு மகனாகப் பிறந்தார். இவரின் தந்தை, அண்ணன் ச. தமிழ்ச்செல்வன் ஆகியோர் எழுத்தாளர்கள். தம்பி முருகபூபதி தமிழின் முக்கியமான நாடகக் கலைஞர். கோவில்பட்டியில் வாழ்ந்து வரும் இவர் கூட்டுறவு சங்கம் ஒன்றில் பணி செய்தவர்.

## இலக்கியப் பணி
1980-களின் தொடக்கத்திலிருந்து எழுதி வருபவர். கவிஞர் பிரம்மராஜன் நடத்திய *மீட்சி* இதழில் புதிதாக எழுதத் தொடங்கியவர். தமக்கென்று தனித்த நடையை உருவாக்கியிருப்பவர். *[[கல்குதிரை]]* என்ற சிற்றிதழின் ஆசிரியர் இவர். தமிழ் எழுத்தாளர் நகுலன், ருஷ்ய எழுத்தாளர் பியோதர் தஸ்தயெவ்ஸ்கி, லத்தீன் அமெரிக்காவைச் சேர்ந்து ஸ்பானிஷ் மொழியில் எழுதும் கபிரியேல் கார்சியா மார்க்கேஸ் ஆகியோருக்கு *கல்குதிரை* சிறப்பிதழ் கொணர்ந்தவர். பெரும்பத்திரிகைகள் மற்றும், வணிக இதழ்களில் இவர் எழுதுவதில்லை. ஓரிடத்தில் நில்லாது நிலையற்ற நிலையில் வாழ்பவர்; இலக்கியவாதிகளின் நண்பர். *பாழி*, *பிதிரா*, *த, நீர்வளரி*  என்ற இவருடைய நான்கு நாவல்களும் புதிய கதைசொல்லும் முறையில் எழுதப்பட்டு கவனம் பெற்றவை. இவரைப் பற்றி விமர்சகர்கள் நாகார்ஜுனன், எஸ். சண்முகம் ஆகியோர் எழுதியிருக்கிறார்கள். இவருடைய முதல் ஐந்து சிறுகதை நூல்கள் யாவும் தொகுக்கப்பட்டுள்ளன.

## நூல்கள்

* *மதினிமார்கள் கதை* (சிறுகதைத்தொகுப்பு, 1986)
* *கொல்லனின் ஆறு பெண் மக்கள்* (சிறுகதைத்தொகுப்பு, 1989)
* *பொம்மைகள் உடைபடும் நகரம்* (சிறுகதைத்தொகுப்பு, 1992)
* *பட்டுப்பூச்சிகள் உறங்கும் மூன்றாம் ஜாமம்* (சிறுகதைத்தொகுப்பு, 1994)
* *உப்புக்கத்தியில் கரையும் சிறுத்தை* (சிறுகதைத்தொகுப்பு, 1997)
* *பாழி* (புதினம், 2000)
* *பிதிரா* (புதினம், 2004)
* *[[இருள்வ மௌத்திகம்]]* (கதைத்தொகுப்பு, 2007)
* *சலூன் நாற்காலியின் சுழன்றபடி* (சிறுகதைத் தொகுப்பு, 2008) - மேற்கண்ட முதல் ஐந்து நூல்களில் உள்ள சிறுகதைகள் யாவும் அடங்கியது.
* *தா* (புதினம், 2014)
* *வெள்ளரிப்பெண்* (சிறுகதைத்தொகுப்பு 2016)
* நீர்வளரி (புதினம், 2020)

## கோணங்கியின் எழுத்து

இவரது எழுத்தில் உவமையும் உருவகங்களும் இதுவரை சொல்லப்படாத விதத்தில் மாறுபட்ட பொருண்மையில் இருக்கும்.

## பாலியல் குற்றச்சாட்டு
28 பிப்ரவரி 2023 அன்று ஆராய்ச்சிப் படிப்பு மாணவர் கார்த்திக் இராமச்சந்திரன் கோணங்கியின் மீது பாலியல் வல்லுறவு குற்றச்சாட்டினை முன்வைத்தார். அதன்படி கார்த்திக் "மணல் மகுடி" நாடக குழுவில் இருந்தபோது கோணங்கி தட்டச்சு செய்ய வேண்டும் என்று தனியே அழைத்து, பாலியல் சீண்டல்களைச் செய்ததாகக் குறிப்பிட்டார். இதனை தொடர்ந்து பல முன்னாள் மாணவர்களும் முன்வந்து தாங்களும் இதை போன்ற பாலியல் வன்முறைகளுக்கு ஆளாகி இருப்பதாக தெரிவித்தனர். இது தொடர்பாக தமிழ்நாடு முற்போக்கு எழுத்தாளர்கள் கலைஞர்கள் சங்கம் கண்டன அறிக்கையை வெளியிட்டது. இதற்கு மறுப்பாக தன் மீதான பாலியல் குற்றச்சாட்டு உள்நோக்கமுடையது என கோணங்கி தெரிவித்தார்.

## வெளி இணைப்புகள்
* கோணங்கி, பாலியல்குற்றச்சாட்டு, எழுத்தாளர்கள்…
* பாதிக்கப்பட்டவர்களுடன் நிற்றல்
* கோணங்கி : பாலியல் குற்றச்சாட்டுகள்

## மேற்கோள்கள்

பகுப்பு:தமிழக எழுத்தாளர்கள்
பகுப்பு:1958 பிறப்புகள்
பகுப்பு:1956 பிறப்புகள்
பகுப்பு:வாழும் மக்கள்
தாண்டோட்டம் (பர்க்கூர்)

**தாண்டோட்டம்** (*Parkour*) என்பது வழியில் எதிர்படும் தடைகளைத் வேகமாக நேரடியாக தாண்டி தாவி ஓடுதல் ஆகும். எந்த உதவி உபகரணங்களும் பயன்படுத்தக்கூடாது. இது பாரிசில் ஒரு நகரப்புறக் விளையாட்டாக அறிமுகமாகி பல்வேறு நகரங்களில் பரவி வருகின்றது. இது *Le Parkour* (பர்க்கூர்) என பிரெஞ்சு மொழியில் அழைக்கப்படுகின்றது. இது இளையவர்கள் மத்தியில் மிகவும் பிரபலமாக இருக்கின்றது.

## இவற்றையும் பார்க்க
* தடை தாண்டும் ஓட்டம்

## வெளி இணைப்புகள்

* Parkourpedia of Australian Parkour Association

பகுப்பு:நகர்ப்புறக் கலைகள்
பகுப்பு:விளையாட்டுகள்
பனங்காய்ப் பணியாரம்

**பனங்காய்ப் பணியாரம்** அல்லது **பனங்காய்ப் பணிகாரம்** என அழைக்கப்படுவது, பனம்பழத்தின் களியில் இருந்து செய்யப்படும் ஒருவகை உணவுப் பண்டம் ஆகும். பனம்பழத்தின் களியை அடுப்பில் இட்டுக் காய்ச்சி, அதனுடன் அரிசி மா, சர்க்கரை போன்றவைகளையும் நீருடன் சேர்த்துப் பிசைந்த கலவையைச் சிறுசிறு உருண்டைகளாக எண்ணெயில் பொரிப்பதன் மூலம் இது ஆக்கப்படுகின்றது.

பெருமளவில் பனைகள் காணப்படுகின்ற இலங்கையின் யாழ்ப்பாணப் பகுதியில் பனங்காய்ப் பணியாரம் ஒரு சிற்றுண்டியாக உண்ணப்படுகின்றது.

பகுப்பு:பனையிலிருந்து பெறப்படும் உணவுகள்
பகுப்பு:ஈழத்தமிழர் உணவுகள்
பகுப்பு:சிற்றுண்டி உணவுகள்
வில்லார்ட் ஃபிராங்க் லிப்பி

**வில்லார்ட் ஃபிராங்க் லிப்பி** (Willard Frank Libby, டிசம்பர் 17, 1908 – செப்டெம்பர் 8, 1980) ஒரு அமெரிக்க இயற்பிய வேதியியலாளர் ஆவார். தொல்லியல் துறையில் புரட்சிகரமான மாற்றத்தை உருவாக்கிய கதிரியக்கக்கரிமக் காலக்கணிப்பு முறையின் வளர்ச்சியில் இவருக்கு இருந்த பங்கு காரணமாக இவர் புகழ் பெற்றார்.

இவர் கொலராடோவிலுள்ள *கிராண்ட் வலி* (Grand Valley) என்னுமிடத்தில் பிறந்தார். கலிபோர்னியா பல்கலைக்கழகத்தில் இருந்து 1931 ஆம் ஆண்டில் இளநிலைப் பட்டத்தையும், 1933 ஆம் ஆண்டில் வேதியியலில் முனைவர் பட்டத்தையும் பெற்றார். அங்கேயே விரிவுரையாளராகச் சேர்ந்துகொண்ட லிப்பி, பின்னர் துணைப் பேராசிரியரானார்.

1960 இல் வேதியியலுக்கான நோபல் பரிசு பெற்றார்.

## மேற்கோள்கள்

பகுப்பு:நோபல் வேதியியற் பரிசு பெற்றவர்கள்
பகுப்பு:1980 இறப்புகள்
பகுப்பு:1908 பிறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
திணிவெண்

**பொருண்மை எண்** *(mass number)* அல்லது **பொருள்திணிவெண்** (குறியீடு   அல்லது **அணுப் பொருண்மை எண்** அல்லது **அணுக்கருவன் எண்** என்பது அணுக்கருவில் உள்ள முன்மிகள் (protons), நொதுமிகள் (neutrons) (இவை கூட்டாக அணுக்கருவன்கள் எனப்படும்) ஆகியவற்றின் எண்ணிக்கை ஆகும். இது தோராயமாக அணுப் பொருண்மைக்குச் (ஓரகத்திப் பொருண்மைக்குச்*-isotopic* mass) சமமாகும். இது அணுப் பொருண்மை அலகுகளில் கூறப்படுகிறது. அணுக்கருவின் (முழு அணுவின் அல்லது மின்னணுவின்) முன்மிகளும் நொதுமிகளும் எனும் இருவகைகளும் அடர்மிகள் எனப்படுவதால், பொருண்மை எண்  *A*, அடர்மி எண் (baryon number) *B* இரண்டும் முற்றொருமித்தன ஆகும். பொருண்மை எண் ஒரு வேதித் தனிமத்தின் ஒவ்வொரு  ஓரகத்திகளுக்கும் வேறுபடும்; பொருண்மை எண்ணுக்கும் அணு எண்ணுக்கும் (*Z*) உள்ள வேறுபாடு நொதுமி எண் (*N*) எனப்படுகிறது. இது அணுக்கருவில் உள்ள நொதுமிகளின் எண்ணிக்கைக்குச் சமமாகும்: .

பொருண்மை எண் தனிமக் குறியீட்டின் பின்னரோ அல்லது அதன் இடது புறமேலொட்டாகவோ எழுதப்படும். எடுத்துக்காட்டாக, கரிமத்தின் பொது ஓரகத்தி கரிமம்-12,  அல்லது  என எழுதப்படும்; இதில் ஆறு முன்மிகளும் ஆறு நொதுமிகளும் அமைகின்றன. முழு ஓரகத்திக் குறியீடு அணு எண்ணை (*Z*) தனிமக் குறியீட்டின் இடது அடிக்குறியீடாக பொருண்மை எண்ணுக்கு நேர்கீழாக குறிப்பிடப்படும்: .

## மேற்கோள்கள்

## மேலும் படிக்க
* 

பகுப்பு:வேதியியல்
பகுப்பு:அணுக்கரு வேதியியல்
கடுங்கோன் (இடைக்காலம்)

**கடுங்ககோ அல்லது கடுங்கோன்**, களப்பிரர் ஆட்சியிலிருந்து பாண்டிய நாட்டை மீட்டெடுத்த பாண்டிய மன்னன் ஆவான். கி.பி. 575 ஆம் ஆண்டளவில் மதுரை வவ்விய கருநடர் வேந்தனை விரட்டியடித்து மதுரையைத் தலைநகராக்கி முடிசூட்டிக் கொண்டான். பாண்டிய நாடு முழுவதனையும் தன் ஆட்சிக்குள் கொண்டும் வந்தான். இவனது ஆட்சி கி.பி.575 முதல் 600 வரை நீடித்ததாகக் கருதப்படுகின்றது. இவனைப் பற்றிய செய்திகள் பலவற்றையும் வேள்விக்குடி செப்பேடுகள் சிறப்பித்துக் கூறுகின்றன அவையாவன:-

இப்பாடல் வரிகள் களப்பிரன் பாண்டிய நாட்டைக் கைக்கொண்டான், கதிரவன் போன்ற பாண்டியன் ஒடுங்கா மன்னர் ஒளிநகர் அழித்த கடுங்கோன் என்றும், கதிர்வேல் தென்னன் என்றும், செங்கோல் ஓச்சியவன் என்றும் உலகப் பெண் உரிமையைத் தனதாக்கிக் கொண்டவன் என்றும் சிறப்பிக்கப்படுகின்றான். வீரத்தால் களப்பிரரை வென்றான் புகழால் தமிழை நிலைபெற வைத்தான் எனவும் மெய்ச்சப்படுகின்றான்.

## அடிக்குறிப்பு

பகுப்பு:பாண்டிய அரசர்கள்
பகுப்பு:இந்திய அரசர்கள்
அவனி சூளாமணி

**அவனி சூளாமணி** கி.பி.600 முதல் - 625 வரை பாண்டிய நாட்டை ஆட்சி புரிந்த பாண்டிய மன்னனாவான். தமிழகத்தின் வட பகுதியில் அப்போது பல்லவ மன்னனாகச் சிம்மவிஷ்ணு ஆட்சி செய்து வந்தான். சிம்ம விஷ்ணு பாண்டியரை வென்றதாக இரண்டாம் நந்திவர்மன் காலத்துக் காசாக்குடிப் பட்டயத்தில் கூறப்பட்டுள்ளது. இவனது காலம் முதல் பாண்டிய மன்னர்கள் மாறவர்மன், சடையவர்மன் என்னும் பட்டங்களைப் புனைந்து கொண்டார்கள்.

பாண்டியன் கடுங்கோனின் மகனாவான் இவன் என்று வேள்விக்குடிச் செப்பேடு பின்வரும் வரிகளின் மூலம் கூறுகின்றது.
"குறுநில மன்னர்களை அடக்கியவன், குறும்புகளை அழித்தவன், செங்கோல் ஓச்சியவன், உலகம் முழுதையும் வெண்கொற்றக் குடைநிழலில் தங்க வைத்தவன், மானத்தைக் காத்தவன் மரபிலே வந்தவன், ஒடுங்கா பகை மன்னர்களை ஒடுக்கியவன், வீரமும், ஈரமும் புகழும் உடையவன்". இப்படிக்கூறும் இப்பாடல் வரி அவனி சூளாமணியின் தந்தையையும் இவனையும் குறித்துப் பாடப்பட்டுள்ளது குறிப்பிடத்தக்கது. உலகத்திற்கே சூளாமணி போன்றவனாகத் திகழ்ந்தான் இவன் என்பது குறிப்பிடத்தக்கது.

## மேற்கோள்கள்

பகுப்பு:பாண்டிய அரசர்கள்
பகுப்பு:இந்திய அரசர்கள்
தமிழ்த் திரைப்படங்களின் பட்டியல், 1992

1992 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

#அக்னி பார்வை
#அண்ணன் என்னடா தம்பி என்னடா
#அண்ணாமலை
#அபிராமி
#அம்மா வந்தாச்சு
#அமரன்
#அரிகரபுத்திரன்
#அவள் ஒரு வசந்தம்
#அன்னையின் மடியில்
#அன்னைவயல்
#ஆவாரம் பூ
#இது நம்ம பூமி
#இதுதாண்டா சட்டம்
#இளவரசன்
#இன்னிசை மழை
#உயிரில் ஒரு ராகம்
#உரிமை ஊஞ்சலாடுகிறது
#உன்னை வாழ்த்திப் பாடுகிறேன்
#உனக்காக பிறந்தேன்
#ஊர் மரியாதை
#ஊர்பஞ்சாயத்து
#எங்க வீட்டு வேலன்
#எல்லைச்சாமி
#என்றும் அன்புடன்
#ஏர்முனை
#ஒண்ணா இருக்க கத்துக்கணும்
#கலிகாலம்
#கவர்மெண்ட் மாப்பிள்ளை
#கஸ்தூரி மஞ்சள்
#காசு தங்க காசு
#காவல் கீதம்
#காவலுக்கு கண்ணில்லை
#காவியத் தலைவன்
#கிழக்கு வீதி
#கிழக்கு வெறுத்தாச்சு
#கோட்டை வாசல்
#கௌரி மனோகரி
#சகலகலா வாண்டு
#சத்தியம் அது நிச்சயம்
#சாமுண்டி
#சிங்கார வேலன்
#சிவசங்கரி
#சிவந்த மலர்
#சிவப்பு பறவை
#சின்ன கவுண்டர்
#சின்ன சிட்டு
#சின்ன பசங்க நாங்க
#சின்னத்தாயி
#சின்னப்பூவே
#சின்னமருமகள்
#சின்னவர்
#சுகமான சிமைகள்
#சுந்தரகாண்டம்
#சுயமரியாதை
#சூரியன்
#செண்பகத் தோட்டம்
#செந்தமிழ் பாட்டு
#செம்பருத்தி
#சேவகம்
#சோலையம்மா
#டேவிட் அங்கிள்
#தங்க மனசுக்காரன்
#தங்கராசு
#தம்பி பொண்டாட்டி
#தமிழ் பொண்ணு
#தலைவாசல்
#தாய்மொழி
#தாலி கட்டிய ராசா
#திருமதி பழனிச்சாமி
#திலகம்
#தூரத்து சொந்தம்
#தெய்வ வாக்கு
#தெய்வக்குழந்தை
#தெற்கு தெரு மச்சான்
#தேவர் மகன்
#தேவர் வீட்டு பொண்ணு
#நட்சத்திர நாயகன்
#நாங்கள்
#நாடோடித் தென்றல்
#நாடோடிப் பாட்டுக்காரன்
#நாளைய செய்தி
#நாளைய தீர்ப்பு
#நானே வருவேன்
#நீங்க நல்லா இருக்கணும்
#நெஞ்ச தொட்டு சொல்லு
#பங்காளி
#பட்டத்து ராணி
#பரதன்
#பாண்டித்துரை
#பாண்டியன்
#பாலைவன ராகங்கள்
#பிரம்மச்சாரி
#புது வருஷம்
#புதுசா படிக்கிறேன் பாட்டு
#புருஷன் எனக்கு அரசன்
#பெரிய கவுண்டர் பொண்ணு
#பொண்டாட்டி ராஜ்யம்
#பொண்ணுக்கேத்த புருஷன்
#போக்கிரி தம்பி
#போங்கடா நீங்களும் உங்க அரசியலும் 
#மகுடம்
#மங்கல நாயகன்
#மன்னன்
#மாதா கோமாதா
#மாப்பிள்ளை வந்தாச்சு
#மிஸ்டர் பிரசாத்
#மீரா
#முதல் குரல்
#முதல் சீதனம்
#மூன்றாம் படி
#மௌன மொழி
#ராசுக்குட்டி
#ரிக்சா மாமா
#ரெண்டு பொண்டாட்டி காவல்காரன்
#ரோஜா
#வசந்த மலர்கள்
#வண்ண வண்ண பூக்கள்
#வா வா வசந்தமே
#வானமே எல்லை
#வில்லுப்பாட்டுக்காரன்
#ஜோடி சேர்ந்தாச்சு

----

பகுப்பு:தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1991

1991 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

#அவள்
#அர்ச்சனா ஐ. ஏ. எஸ்.
#அன்பு சங்கிலி
#அபூர்வ ராகம்
#அதிகாரி
#அழகன்
#அண்ணன்
#அன்புள்ள தங்கச்சிக்கு
#ஆடி விரதம்
#ஆயுள் கைதி
#ஆசைக்கிளியே கோபமா
#ஆத்தா உன் கோயிலிலே
#இதய ஊஞ்சல்
#இதய வாசல்
#இதயம்
#இரவு சூரியன்
#இரும்புப் பூக்கள்
#ஈஸ்வரி
#ஈரமான ரோஜாவே
#உருவம்
#உயிரோவியம்
#ஊரெல்லாம் உன் பாட்டு
#என் ராசாவின் மனசிலே
#என் பொட்டுக்கு சொந்தக்காரன்
#எங்க ஊர் சிப்பாய்
#என்னருகில் நீ இருந்தால்
#ஐம்பதிலும் ஆசை வரும்
#ஒயிலாட்டம்
#ஒரு ஊமையின் ராகம்
#ஒண்ணும் தெரியாத பாப்பா
#கற்பூர முல்லை
#காவல் நிலையம்
#குறும்புக்காரன்
#குணா
#கும்பக்கரை தங்கையா
#கேப்டன் பிரபாகரன்
#கோபுர வாசலிலே
#ஞான பறவை
#சாந்தி எனது சாந்தி
#சாமி போட்ட முடிச்சு
#சின்ன தம்பி
#சிறை கதவுகள்
#சித்திரைப் பூக்கள்
#சிகரம்
#சிவரஞ்சனி
#செந்தூரதேவி
#சேரன் பாண்டியன்
#தளபதி
#தர்மதுரை
#தம்பி வருவானாம்
#தங்கமான தங்கச்சி
#தங்கத்தாமரைகள்
#தந்துவிட்டேன் என்னை
#தம்பி ஊருக்குப் புதுசு
#தம்பிக்கு ஒரு பாட்டு
#தாலாட்டு கேக்குதம்மா
#தாயம்மா
#தீச்சட்டி கோவிந்தன்
#தூதுபோ செல்லக்கிளியே
#தைப்பூசம்
#தையல்காரன்
#நண்பர்கள்
#நம்ம ஊரு மாரியம்மா
#நல்லதை நாடு கேட்கும்
#நாடு அதை நாடு
#நான் போகும் பாதை
#நான் புடிச்ச மாப்பிள்ளை
#நாட்டுக்கு ஒரு நல்லவன்
#நான் வளர்த்த பூவே
#நாட்டை திருடாதே
#நீ பாதி நான் பாதி
#நெஞ்சமுண்டு நேர்மையுண்டு
#பவுனு பவுனுதான்
#பாதை மாறிய பயணம்
#பாட்டொன்று கேட்டேன்
#பிரம்மா
#பிள்ளை பாசம்
#புது மனிதன்
#புதிய ராகம்
#புத்தம் புது பயணம்
#புது நெல்லு புது நாத்து
#பெரும்புள்ளி
#பொண்டாட்டி பொண்டாட்டிதான்
#பொண்ணுக்கு சேதி வந்தாச்சு
#பொண்டாட்டி சொன்னா கேட்டுக்கணும்
#மறுபக்கம்
#மனிதஜோதி
#மகமாயி
#மலைச்சாரல்
#மனசார வாழ்த்துங்களேன்
#மரிக்கொழுந்து
#மாங்கல்யம் தந்துநானே
#மாநகர காவல்
#மூன்றெழுத்தில் என் மூச்சிருக்கும்
#மூக்குத்தி பூ மேலே
#ராசாத்தி வரும் நாள்
#ருத்ரா
#வணக்கம் வாத்தியாரே
#வசந்தகால பறவை
#வாசலிலே ஒரு வெண்ணிலா
#வா அருகில் வா
#வாக்கு மூலம்
#விக்னேஷ்வர்
#வீட்ல எலி வெளியிலே புலி
#வெற்றி
#வெற்றி படிகள்
#வைதேகி கல்யாணம்
#வைதேகி வந்தாச்சு
#ஜென்ம நட்சத்திரம்

----

பகுப்பு:தமிழ்த் திரைப்படங்களின் பட்டியல்கள்
கரிமம்-14

**கரிமம்-14**, **<sup>14</sup>C** அல்லது றேடியோகாபன் என்பது கரிமத்தின் கதிரியக்க ஓரிடத்தான் ஆகும். இது 1940 ஆம் ஆண்டு பெப்ரவரி 27 ஆம் நாள், மாட்டின் காமென், சாம் ரூபென் என்பவர்களால் கண்டுபிடிக்கப்பட்டது. இதன் கரு 6 புரோத்திரன்களையும் 8 நியூத்திரன்களையும் கொண்டுள்ளது. உலகில் உள்ள காபன் அளவில் கரிமம்-14 0.0000000001% அளவே ஆகும். இதன் அரைவாழ்வுக்காலம் 5730±40 ஆண்டுகளாகும்.

## மேற்கோள்கள்

பகுப்பு:ஓரிடத்தான்கள்
பகுப்பு:சூழலியல் ஓரிடத்தான்கள்
தமிழ்த் திரைப்படங்களின் பட்டியல், 1988

1988 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

#அக்னி நட்சத்திரம்
#அவள் மெல்ல சிரித்தாள்
#அண்ணாநகர் முதல் தெரு
#இது நம்ம ஆளு
#இது எங்கள் நீதி
#இரயிலுக்கு நேரமாச்சு
#இல்லம்
#இரண்டில் ஒன்று
#இதுதான் ஆரம்பம்
#இரத்த தானம் 
#உழைத்து வாழ வேண்டும்
#உரிமை கீதம்
#உன்னால் முடியும் தம்பி
#உள்ளத்தில் நல்ல உள்ளம்
#ஊமைக்குயில்
#ஊமைத்துரை
#ஊரைத் தெரிஞ்சுக்கிட்டேன்
#என் உயிர் கண்ணம்மா
#என் தங்கை கல்யாணி
#என் தங்கச்சி படிச்சவ
#என் தமிழ் என் மக்கள்
#என்னை விட்டுப் போகாதே
#என் ஜீவன் பாடுது
#எங்க ஊரு காவல்காரன்
#என் பொம்முக்குட்டி அம்மாவுக்கு
#என் வழி தனி வழி
#ஒருவர் வாழும் ஆலயம்
#கடற்கரை தாகம்
#கலியுகம்
#கல்யாணப்பறவைகள்
#கண் சிமிட்டும் நேரம்
#கதாநாயகன்
#கழுகுமலைக் கள்ளன்
#கல்லூரிக் கனவுகள்
#கனம் கோர்ட்டார் அவர்களே
#காலையும் நீயே மாலையும் நீயே
#காளிச்சரண்
#குரு சிஷ்யன்
#குங்குமக்கோடு
#கைகொடுப்பாள் கற்பகாம்பாள்
#கைநாட்டு
#கொடி பறக்குது
#கோயில் மணியோசை
#சர்க்கரை பந்தல்
#சத்யா
#சகாதேவன் மகாதேவன்
#சிகப்பு தாலி
#சுதந்திர நாட்டின் அடிமைகள்
#சுட்டிப் பூனை
#சூரசம்ஹாரம்
#செண்பகமே செண்பகமே
#செந்தூரப்பூவே
#சொல்ல துடிக்குது மனசு
#தர்மத்தின் தலைவன்
#தப்புக் கணக்கு
#தங்க கலசம்
#தம்பி தங்கக் கம்பி
#தாயம் ஒண்ணு
#தாய் மேல் ஆணை
#தாய்ப்பாசம்
#தெற்கத்திக்கள்ளன்
#தென்பாண்டிச்சீமையிலே
#நல்லவன்
#நம்ம ஊரு நாயகன்
#நான் சொன்னதே சட்டம்
#நெத்திஅடி
#பறவைகள் பலவிதம் 
#பாசப் பறவைகள் 
#பாட்டி சொல்லைத் தட்டாதே 
#பாடாத தேனீக்கள் 
#பாடும் பறவைகள் 
#பாய்மரக்கப்பல் 
#பார்த்தால் பசு 
#பூந்தோட்ட காவல்காரன் 
#பூவுக்குள் பூகம்பம் 
#பூவும் புயலும் 
#பெண்மணி அவள் கண்மணி 
#மக்கள் ஆணையிட்டால் 
#மணமகளே வா 
#மனைவி ரெடி 
#மாப்பிள்ளை சார் 
#ராசாவே உன்னெ நம்பி 
#வசந்தி
#வீடு மனைவி மக்கள் 
#ஜாடிக்கேத்த மூடி 
----

பகுப்பு:தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1987

1987 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
*அஞ்சாத சிங்கம்
*அன்புள்ள அப்பா
*அருள் தரும் ஐயப்பன்
*ஆனந்த்
*ஆளப்பிறந்தவன்
*ஆண்களை நம்பாதே
*ஆனந்த ஆராதனை
*ஆயுசு நூறு
*இலங்கேஸ்வரன்
*இனிய உறவு பூத்தது
*இவர்கள் இந்தியர்கள்
*இவர்கள் வருங்காலத் தூண்கள்
*இனி ஒரு சுதந்திரம்
*இவள் ஒரு பௌர்ணமி
*இது ஒரு தொடர்கதை
*உழவன் மகன்
*உள்ளம் கவர்ந்த கள்வன்
*ஊர்க்காவலன்
*ஊர்க்குருவி
*எல்லைக்கோடு
*எங்க சின்ன ராசா
*எங்க வீட்டு இராமாயணம்
*எங்க ஊரு பாட்டுக்காரன்
*ஏட்டிக்கு போட்டி
*ஒரே ரத்தம்
*ஒரு தாயின் சபதம்
*ஒன்று எங்கள் ஜாதியே
*கவிதை பாட நேரமில்லை
*கதைகதையாம் காரணமாம்
*கடமை கண்ணியம் கட்டுப்பாடு
*கல்யாணக் கச்சேரி
*காணி நிலம்
*காதல் பரிசு
*காலம் மாறுது
*காவலன் அவன் கோவலன்
*கிருஷ்ணன் வந்தான்
*கிராமத்து குயில்
*கிழக்கு ஆப்பிரிக்காவில் ஷீலா
*குடும்பம் ஒரு கோவில்
*கூலிக்காரன்
*கூட்டுப்புழுக்கள்
*சங்கர் குரு
*சட்டம் ஒரு விளையாட்டு
*சிறைப்பறவை
*சின்னத்தம்பி பெரியதம்பி
*சின்னபூவே மெல்லபேசு
*சின்னக்குயில் பாடுது
*செல்லக்குட்டி
*சொல்வதெல்லாம் உண்மை
*தங்கச்சி
*தாம்பத்யம்
*தாலிதானம்
*தாயே நீயே துணை
*திருமதி ஒரு வெகுமதி
*தீர்த்தக் கரையினிலே
*துளசி
*தூரத்துப் பச்சை
*நல்ல பாம்பு
*நாயகன்
*நினைவே ஒரு சங்கீதம்
*நினைக்க தெரிந்த மனமே
*நிலாவை கையிலே புடிச்சேன்
*நீதிக்குத் தண்டனை
*நேரம் நல்லாருக்கு
*பரிசம் போட்டாச்சு
*பருவ ராகம்
*பாடு நிலாவே
*பாசம் ஒரு வேஷம்
*புயல் பாடும் பாட்டு
*பூமழை பொழியுது
*பூ பூவா பூத்திருக்கு
*பூவே இளம் பூவே
*பூவிழி வாசலிலே
*பூக்கள் விடும் தூது
*பேசும் படம்
*பேர் சொல்லும் பிள்ளை
*மனிதன்
*மனைவி ரெடி
*மைக்கேல் ராஜ்
*மை டியர் லிசா
*மேகம் கறுத்திருக்கு
*முத்துக்கள் மூன்று
*முப்பெரும் தேவியர்
*மீண்டும் மகான்
*மக்கள் என் பக்கம்
*மனதில் உறுதி வேண்டும்
*மங்கை ஒரு கங்கை
*வண்ணக் கனவுகள்
*வளையல் சத்தம்
*வாழ்க வளர்க
*விலங்கு
*வீர பாண்டியன்
*வீரன் வேலுத்தம்பி
*வெளிச்சம்
*வேதம் புதிது
*வேலுண்டு வினையில்லை
*வேலைக்காரன்
*வைராக்கியம்
*ரேகா
*ரெட்டை வால் குருவி
*ராஜ மரியாதை
*ஜல்லிக்கட்டு
*ஜாதிப்பூக்கள் 
----

பகுப்பு:தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1989

1989 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

#அபூர்வ சகோதரர்கள்
#அன்று பெய்த மழையில்
#அன்னக்கிளி சொன்ன கதை
#அத்தைமடி மெத்தையடி
#அண்ணனுக்கு ஜே
#அன்புக்கட்டளை
#ஆராரோ ஆரிரரோ
#இதய தீபம்
#இது உங்க குடும்பம்
#ரெட்டை குழல் துப்பாக்கி
#உத்தம புருஷன்
#என் கணவர்
#என் தங்கை
#எல்லாமே என் தங்கச்சி
#என்னருமை மனைவி
#எங்க அண்ணன் வரட்டும்
#எங்க ஊரு மாப்பிள்ளை
#எங்க வீட்டு தெய்வம்
#என்ன பெத்த ராசா
#என் ரத்தத்தின் ரத்தமே
#என் புருஷன்தான் எனக்கு மட்டும்தான்
#ஒரே தாய் ஒரே குலம்
#ஒரே ஒரு கிராமத்திலே
#ஒரு தொட்டில் சபதம்
#ஒரு பொண்ணு நினைச்சா
#கரகாட்டக்காரன்
#காவல் பூனைகள்
#காலத்தை வென்றவன்
#காதல் என்னும் நதியினிலே
#குற்றவாளி
#கைவீசம்மா கைவீசு
#சங்கு புஷ்பங்கள்
#சந்தியா ராகம்
#சரியான ஜோடி
#சட்டத்தின் திறப்பு விழா
#சம்சார சங்கீதம்
#சகலகலா சம்மந்தி
#சம்சாரமே சரணம்
#சின்னப்பதாஸ்
#சிவா
#சின்ன சின்ன ஆசைகள்
#சொந்தக்காரன்
#சொந்தம் 16
#சோலை குயில்
#டில்லி பாபு
#தர்மதேவன்
#தர்மம் வெல்லும்
#தங்கமணி ரங்கமணி
#தங்கமான ராசா
#தங்கமான புருஷன்
#தங்கச்சி கல்யாணம்
#தலைவனுக்கோர் தலைவி
#தாய்நாடு
#தாயா தாரமா
#திராவிடன்
#திருப்பு முனை
#தென்றல் சுடும்
#நாளை மனிதன்
#நியாயத் தராசு
#நினைவு சின்னம்
#நீ வந்தால் வசந்தம்
#நெத்தி அடி
#படிச்சபுள்ள
#பாசமழை
#பாட்டுக்கு ஒரு தலைவன்
#பாண்டி நாட்டுத் தங்கம்
#பிக்பாக்கெட்
#பிள்ளைக்காக
#புதிய பாதை
#புது மாப்பிள்ளை
#புதுப்புது அர்த்தங்கள்
#பூ மனம்
#பெண்புத்தி முன்புத்தி
#பொறுத்தது போதும்
#பொன்மன செல்வன்
#பொண்ணு பாக்க போறேன்
#பொங்கி வரும் காவேரி
#மனிதன் மாறிவிட்டான்
#மனசுகேத்த மகராசா
#மணந்தால் மகாதேவன்
#மாப்பிள்ளை
#மீனாட்சி திருவிளையாடல்
#முந்தானை சபதம்
#மூடு மந்திரம்
#யோகம் ராஜயோகம்
#ராஜநடை
#ராஜா ராஜாதான்
#ராஜாதி ராஜா
#ராஜா சின்ன ரோஜா
#ராதா காதல் வராதா
#ராசாத்தி கல்யாணம்
#வரம்
#வருஷம் 16
#வலது காலை வைத்து வா
#வாய்க் கொழுப்பு
#வாத்தியார் வீட்டுப் பிள்ளை
#விழியோர கவிதை
#வெற்றி விழா
#வெற்றி மேல் வெற்றி
#வேட்டையாடு விளையாடு
#ஸ்ரீ ராமானுஜாசாரியா

----

பகுப்பு:தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1990

1990 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
## வெளியிடப்பட்ட திரைப்படங்கள்

 

#இந்திரன் சந்திரன் 
#மறுபக்கம்

## மேற்கோள்கள்
 

பகுப்பு:தமிழ்த் திரைப்படங்களின் பட்டியல்கள்
பொன். கந்தையா

**பொன்னம்பலம் கந்தையா** (1 சூலை 1914 – 9 செப்டம்பர் 1960) ஈழத்துத் தமிழ் அரசியல்வாதி. இலங்கையின் வரலாற்றில் தமிழ் மக்களால் தெரிவு செய்யப்பட்ட ஒரேயொரு இடதுசாரி நாடாளுமன்ற உறுப்பினர். தாழ்த்தப்பட்ட தமிழ்ச் சிறுவர்களின் கல்வி மேம்பாட்டிற்காகப் பாடசாலைகளில் அவர்களையும் அனுமதிக்க வேண்டுமென்று கோரியவேளை 60களில் கல்வி அமைச்சராக இருந்த டபிள்யூ. தகநாயக்காவின் உதவியினால் தாழ்த்தப்பட்ட பிள்ளைகள் படிப்பதற்கென வசதியற்ற பகுதிகளில் 11 பாடசாலைகளைத் தொடக்கி வைத்தார். தனிச் சிங்களச் சட்டம் கொண்டு வரப்பட்ட போது பொன் கந்தையா *நெருக்கடியிலிருந்து நெருக்கடிக்கு* என்ற தலைப்பில் நாடாளுமன்றத்தில் புகழ் கொண்ட உரையை நிகழ்த்தினார்.

## வாழ்க்கைச் சுருக்கம்
வடமராச்சியில் கரவெட்டியில் பிறந்த பொன். கந்தையா யாழ்ப்பாணம் இந்துக் கல்லூரியில் கல்வி கற்றார். இலங்கைப் பல்கலைக்கழகத்தில் பட்டப்படிப்பை முடித்துக் கொண்டு புலமைப்பரிசில் பெற்று கேம்பிரிட்ஜ் பல்கலைக்கழகம் சென்றார். இரண்டு ஆண்டுகளில் பொருளியலில் முதுமாணிப் பட்டம் பெற்றார். ஒக்ஸ்போர்ட் பல்கலைக்கழகத்தில் மேலும் இரண்டாண்டுகள் கல்வி கற்று இலங்கை திரும்பினார். இலங்கைப் பல்கலைக்கழகத்தில் விரிவுரையாளராகப் பணியாற்றிய கந்தையா பின்னர் பேராதனைப் பல்கலைக்கழகத்தில் நூலகராகப் பதவியேற்றார்.  கொழும்பு மாநகர சபையின் வேண்டுகோளின்படி, கொழும்பு பொது நூல்நிலையத்தை சீர்திருத்துவது பற்றி ஆராய்ந்து அறிக்கை வழங்கினார். பின்னர் மானிப்பாய் இந்துக் கல்லூரியில் ஆசிரியராகப் பணியைத் தொடர்ந்தார்.

## அரசியல் வரலாறு
பொன்னம்பலம் கந்தையா இங்கிலாந்தில் கல்வி கற்ற போது இடதுசாரி மாணவர்களாக இருந்த பீட்டர் கெனமன், எஸ். ஏ. விக்கிரமசிங்க ஆகியோருடன் பழகும் வாய்ப்பைப் பெற்றார். இலங்கை திரும்பிய பொழுது இடதுசாரி சிந்தனையுடன் வந்தார். இலங்கையில் கம்யூனிஸ்ட் அமைப்பை உருவாக்குவதில் முதன்மைப் பங்கு வகித்தார்.

## தேர்தல் வெற்றி
பருத்தித்துறை தேர்தல் தொகுதியில் 1947, 1952 தேர்தல்களில் பொதுவுடைமைக் கட்சி சார்பில் போட்டியிட்டுத் தோற்றார். ஆனாலும் 1956 தேர்தலில் 6,317 மேலதிக வாக்குகளினால் வெற்றியீட்டினார். பொன். கந்தையா 14,381 வாக்குகளும், மு. சிவசிதம்பரம் (சுயேட்சை) 8,064 வாக்குகளும், கே. துரைரத்தினம் (சமஷ்டிக் கட்சி) 5,859 வாக்குகளும் பெற்றனர். பின்னர் 1960 மார்ச் மாதத்தில் நடந்த தேர்தலில் புதிதாக உருவாக்கப்பட்ட உடுப்பிட்டி தேர்தல் தொகுதியில் போட்டியிட்டுத் தோல்வியடைந்தார்.

## மேற்கோள்கள்

## வெளி இணைப்புகள்
* - பொன்.கந்தையா ஞாபகார்த்த சொற்பொழிவு-சீதாராம் யெச்சுரி
* 

பகுப்பு:இலங்கை பொதுவுடமைவாதிகள்
பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:1914 பிறப்புகள்
பகுப்பு:1960 இறப்புகள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:இலங்கைத் தமிழ் ஆசிரியர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
பகுப்பு:தமிழ்ப் பொதுவுடமைவாதிகள்
நியண்டர்தால் மனிதன்

**நியண்டர்தால்** (*Neanderthal*, *Homo neanderthalensis*), ஐரோப்பாவிலும் மேற்கு ஆசியாவின் சில பகுதிகளிலும் வாழ்ந்திருந்த ஹோமோ வகை இனமாகும். முன்-நியாண்டர்தால் குணங்கள் 3,50,000 ஆண்டுகளுக்கு முன்னமே ஐரோப்பாவில் காணப்பட்டது. முழுமையான நியண்டர்தால் குணங்கள் 1,30,000 ஆண்டுகளுக்கு முன்னர் உருவாகிவிட்டிருந்தது. 24, 000 ஆண்டுகளுக்கு முன்னர் ஐரோப்பாவில் இவ்வினம் அழிந்துபோனது.

thumb|left|200px|நியண்டர்தால் மனிதனின் மாதிரி உருவம்
நியண்டர்தால் மனித எச்சங்கள் ஜெர்மனியின் நியண்டர்தால் என்னும் பிரதேசத்தில் கண்டுபிடிக்கப்பட்டதால் இப்பெயரால் அழைக்கப்படுகிறான். இவன் நெருப்பை பயன்படுத்தினான்; குகையில் வாழ்ந்தான்; தோலாடை அணிந்தான்.

## கருவிகள்

தென்மேற்கு பிரான்சில் 50,000 ஆண்டு பழமை வாய்ந்த *பெச்சுடியாசிசு (Pech-de-l’Azé I)* தளத்தில் கண்டறியப்பட்ட மாங்கனீசு ஈர் ஆக்சைடு கற்கள் நியண்டர்தால் மனிதர்கள் வேதியியல் அறிவுபெற்று நெருப்பை உண்டாக்கியிருக்கிறார்கள் என நிறுவுகிறது. 

ஸ்பெயினில் உள்ள குகைகளை அடிப்படையாகக் கொண்டு, நியாண்டர்தால்கள் குறியீடுகளைப் பயன்படுத்துவதற்கும், சுருக்கமாகச் சிந்திக்கும் திறன் பெற்றவர்கள் என்றும் லிஸ்பன் பல்கலைக்கழகத்தின் பேராசிரியரான ஜோவோ சில்ஹாவோ கூறினார்.

## மேலும் பார்க்க
* பீக்கிங் மனிதன்

## உசாத்துணை

## வெளி இணைப்புகள்
* இத்தாலியில் 40,000 ஆண்டுகளுக்கு முன் அழிந்த நியாண்டர்தால் மனிதர்களின் உடல்கள் - மனிதகுல வரலாறு
*படைப்பாற்றலில் சிறந்து விளங்கிய நியான்டர்தால் மனிதர்கள்: புதிய ஆய்வு கூறுகிறது

பகுப்பு:பழங்குடிகள்
பகுப்பு:மனித படிவளர்ச்சி தொல்லுயிர் எச்சங்கள்